ming030890/wiki-yue-high-quality huggingface dataset:
恐怖鳥

查爾斯·耐特所描繪嘅恐怖鳥（Phorusrhacos longissimus）。

Phororhacosidae
Pelecyornidae
Brontornithidae
Darwinornithidae
Stereornithidae
Phororhacidae
Patagornithidae
Hermosiornidae
Psilopteridae
Devincenziidae
Hermosiorniidae
Mesembriorniidae
Hermosiornithidae
恐怖鳥，又名駭鳥，恐鶴（學名Phorusrhacidae），係一類大型嘅肉食性同唔識飛嘅雀鳥，喺6200萬-200萬年前嘅新生代，南美洲係非常普遍嘅獵食者。牠們約有1-3米高。現今最接近牠們嘅相信係叫鶴科。泰坦巨鳥（Titanis walleri）係恐怖鳥中一種較大嘅物種，亦係唯一一種喺南美洲以外嘅北美洲發現。在300萬年前形成巴拿馬地峽時出現嘅南北美洲生物大搬風，佢係當中唯一大型獵食者。泰坦巨鳥嘅祖先不明。
恐怖鳥有人咁高，係恐龍絕種後差不多地位最高嘅獵食者，而且同當時其他可怕嘅肉食性動物一同棲息。佢嘅咀演化到成個肉鉤咁，好似鷹嘴，可以撕開獵物嘅肉，亦可以一啖呑咗成隻同狗咁大嘅獵物落肚。恐怖鳥嘅腿骨堅硬、肌肉強壯，可以完全擊碎中等大小獵物嘅骨骼，然後慢慢咁吸食獵物骨骼中富含營養嘅骨髓。奔跑速度相當快，據科學家估計，恐怖鳥跑速可達每個鐘97公里，重快過獵豹。荷里活電影公元前10000年(10000BC)裏面所拍嘅食人巨鳥，其實就係恐怖鳥。

分類
恐怖鳥其下有5個亞科，包含了13個屬及17個種：
雷鳴鳥亞科（Brontornithinae）
雷鳴鳥屬（Brontornis）
梅氏雷鳴鳥（B. burmeisteri）
Physornis
P. fortis
副雷鳴鳥屬（Paraphysornis）
巴西副雷嗚鳥（P. brasiliensis）
恐鶴亞科（Phorusrhacinae）
恐鶴屬（Phorusrhacos）
長腿恐鶴（P. longissimus）
Devincenzia
D. pozzi
泰坦鳥屬（Titanis）
泰坦巨鳥（T. walleri）
巴塔哥尼亞鳥亞科（Patagornithinae）
巴塔哥尼亞鳥屬（Patagornis）
P. marshi
Andrewsornis
A. abbotti
Andalgalornis
A. steulleti
Psilopterinae
Psilopterus
P. bachmanni
P. lemoinei
P. affinis
P. colzecus
Procariama
P. simplex
Paleopsilopterus
P. itaboraiensis
Mesembriornithinae
Mesembriornis
M. milneedwardsi
M. incertus
依個分類無包括喺歐洲發現嘅Sophiornithidae，依類動物後嚟發現係貓頭鷹嘅原始親屬。

絕種原因
有科學家認為，大約喺300萬年前，南美洲、北美洲大陸板塊曾發生過碰撞，從此喺北美洲生活嘅食肉獸（例如劍齒虎）開始陸續喺南美洲出現。一啲考古專家認為，就係因為南北美洲大陸碰撞，令大量北美洲食肉獸湧晒去南美洲，喺唔夠爭嘅情況下，恐怖鳥開始慢慢走向滅亡。
恐懼症

恐懼症係心理病嘅一個種類，指病人會對某樣嘢會好驚，譬如企喺高處嘅人覺得好驚就係畏高。
恐怖雞

恐怖雞（英文名：Intruder）係1997年上映嘅警匪恐怖港產片，由曾謹昌編導，吳倩蓮、黎耀祥同陳豪主演。
喺送呈畀香港嘅電影檢查處作評級時，因片中出現大量活剖腹、強烈暴力等過度血腥場面，電影公司方面再度剪去某啲血腥部份，而被評「三級」，限制十八歲以下人士不得觀看。
呢套戲從1997年11月29號至12月4號上映嗰陣，總共收咗四十四萬六千幾港紙票房。
恐慌性拋售

恐慌性拋售 係股市一種現象，出現喺股市大跌嘅情況下，唔少投資者都會唔理性去賣走手頭上嘅股票，令股價好快噉大跌。當市場氣氛冷靜返落嚟，股價就有機會出現反彈。
恐怖遊戲

恐怖遊戲（horror game）泛指採用恐怖美學嘅遊戲，好多時都會係生存遊戲（睇恐怖生存遊戲），例如《生化危機系列》就涉及玩家控制主角喺佈滿喪屍嘅環境下求存，不過都有啲恐怖遊戲屬第啲動作類型。
曙光章

曙光章係伊斯蘭教典籍《可蘭經》入面嘅第113章（蘇拉）。
曖昧圖像

曖昧圖像（ambiguous image）係視覺錯覺圖像嘅一種，利用唔同事物之間嘅圖像相似性做出一幅睇做一樣嘢又得、睇做第樣嘢又得嘅影像。
曉港公園

曉港公園（粵拼：hiu2 gong2 gung1 jyun2）係中國廣東廣州嘅公園，1975年起好，位置喺海珠區曉港地區，南靠廣州美術學院同廣州大學紡織服裝學院嘅昌崗校區；西靠昌崗街社區；北靠馬涌同前進路；東靠東曉路。
公園總面積16.7ha。入面主要種咗百幾種唔同嘅竹類植物，尤其喺清竹園最明顯。椰風桂影景區種咗好多樖棕櫚系列嘅植物。喺近東曉路到馬涌邊有間遊樂場響度。
曉港站

曉港站（粵拼：hiu2 gong2 zaam6；英文：Xiaogang Station），規劃嗌過美術學院站（mei5 seot6 hok6 jyun2 zaam6；Guangzhou Academy of Fine Arts Station），係廣州地鐵8號綫嘅車站，2002年12月29號開放，位置喺海珠區昌崗東路嘅曉港西馬路附近。
呢個站曾經喺2002年12月29號14:00到2003年6月27號尾班車收車之前，做過2號綫首通段嘅南邊尾站。從2002年12月29號14:00開始，因路線延長至琶洲，路線亦降級成中途站直到2010年9月21號尾班車收車為止退出營運4日。2010年9月25號頭班車開出之後，路線亦演變成8號綫嘅車站。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係8號綫嘅月台。同大多數嘅8號綫車站一樣，冇休息室同廁所。

站廳
曉港站嘅收費區喺站廳嘅南邊，而北邊係人行通道。車站商舖都喺嗮南邊收費區入面，而自助服務喺嗮車站嘅東西兩邊。站廳入面重有好多部扶手電梯同樓梯往返月台。而專用𨋢喺車站嘅西邊免費區域入面，乘客如估有需要，可以向車站嘅工作人員查咗車飛之後嚟協助用。

月台
呢個站有1個島式月台，喺昌崗東路嘅地底。
曉港站嘅月台全景（冚唪唥都喺同一層樓影）註：上面嗰張係行鳳凰新村嗰邊，喺2014年8月5號影。下面嗰張係行萬勝圍嗰邊，喺2016年2月29號影。
另外，呢條綫嘅西邊都有條聯絡線同舊嘅2號綫（唔係而家嘅2號綫）江南西站南邊嘅北行綫接埋一齊。喺2010年9月21號之前，呢條綫係舊2號綫嘅正線，而家成日用喺車務調動嗰度。而接2號綫同8號綫嘅下行綫路軌方面，因為兩條綫之間啱啱好搞出咗十字架形，所以喺2010年9月22號拆走咗。隧道都俾牆封實嗮。

商鋪同自助服務
而家嘅曉港站入面有好多唔同類嘅鋪頭畀乘客買嘢同埋食嘢，好似有便利鋪、麵包鋪等。
另外，曉港站入面重有好多自助服務設施畀乘客用，包括民生銀行同中國銀行嘅自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢等服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

出入口
曉港站冚唪唥嘅出入口A出入口A出入口 C出入口C出入口 D出入口D出入口
呢個站有三個出入口，分別係A、C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃時期（1988年）
喺1988年嘅「十字綫網」規劃入面就出咗嗰時嘅「美術學院站」，佢就係而家2號綫嘅一個站，而車站位就同而家差唔多。後嚟喺1997年嘅《廣州市城市快速軌道交通線網規劃研究（最終報告）》入面話2號綫會一分為二，而呢個站係話嗰時5號綫（唔係而家嘅5號綫）嘅一個站。但呢個站到琶洲嗰橛都加入咗2號綫首通段嘅工程入面，之後用咗先行貫通，重留低咗拆解嘅條件。而規劃嘅車站名亦改為「曉港站」。

通車之後，舊2號綫時期（2002年12月28號——2010年9月21號）
2002年12月29號，呢個站隨住2號綫首通段（三元里往返曉港）通車而開咗，嗰時佢係2號綫首通段嘅臨時南邊終點站。後嚟喺2003年6月8號，由於2號綫從呢個站去到琶洲嗰橛通咗車，所以呢個站就變咗中途站。

2號綫同8號綫一分為二（2007年6月25號——2010年9月25號）
2007年6月25號，國家發改委通過咗廣州地鐵2號綫同8號綫嘅延長段工程，工程喺2007年8月份就正式逳手。佢就係將舊嘅二號綫喺呢個站同江南西站之間嘅位拆開佢咗，重分別向南、西、北三個方向延長。就喺2010年9月22號——24號，成條舊嘅二號綫都停運咗嚟搞線路一分為二嘅工程試。

8號綫時期（2010年9月25號之後）
喺2010年9月25號朝早，呢個站改咗係8號綫嘅一部分而重新開放。而家喺呢個站向西開出嘅8號綫列車改咗去新起嘅昌崗站嗰邊，而唔係去江南西站嗰度。

C出入口好難開通？
呢個站喺2002年12月29號開通咗之後凈係得2個出入口，佢設計得唔夠科學，不過重一直用咗好耐下，而俾市民猛咁鬧。A出入口附近嘅客流就得好少，但係有雙向嘅扶梯；而D出入口雖然附近有好多個居民區，而且客流好多，但係凈得條又窄又多彎嘅樓梯響度。喺上落班高峰期，D出入口就逼到爆咁滯，出入站嘅乘客都排嗮長龍，由站廳去到馬路入面都有，嗰時要好多位站務工作人員嚟維持秩序，嗰時入站同出站成日都要5-10分鐘咁耐，呢個情況就一直去到2010年9月21號先至結束。喺2010年9月25號舊2號綫一分為二之後，之前成日喺呢個站度轉巴士去海珠區南邊嘅乘客，而家可以坐拆解咗之後嘅2號綫去都得，甚至有乘客一窩蜂噉去嗮昌崗站度坐車都有，結果D出入口嘅客流即刻一落千丈，少咗好多。2010年11月11號，等咗好耐嘅曉港站C出入口開通咗，但係已經冇乜作用。

利用狀況
呢個站附近冇幾遠就係廣州市美術學院，而且附近重係一片住宅區，冇乜大購物區同埋旅遊區。喺2010年9月22號之前，住喺海珠區西南邊嘅大多數住宅區啲人都係先坐巴士嚟呢個站度轉地鐵2號綫，所以呢個站都幾火爆下，而且重人山人海添。但喺2010年9月24號之後，呢個站嘅部分客流已經去咗新開嘅2號綫南段嘅車站度上落車，所以呢個站又變返附近啲住宅區嘅人嚟上落車，喺上落班高峰期嗰陣，客流先至逼到爆咁滯。平時就客流都一般下。
曉翠苑

曉翠苑（Hiu Tsui Court）係香港嘅居者有其屋屋苑，前身係英軍情報中心，喺香港柴灣小西灣曉翠街7號，喺1990年起好，喺居者有其屋第十一期甲出售。

樓宇
曉翠苑已經成立咗業主立案法團，停車場係由越秀亞通停車場有限公司管理。
曉高洛里斯

曉高洛里斯（粵拼：hiu2 gou1 lok3 lei5 si1，英文：Hugo Lloris，1986年12月26號—）係法國男足球員，場上位置守門員，喺2005年開啟足球生涯。
曖昧不明關係研究學會

《曖昧不明關係研究學會》（英文：Uncertain Relationship Society）係套2014年香港電影，由麥曦茵執導，王敏奕、梁曉豐、江嘉敏、林耀聲、黃溢濠同盧鎮業領銜主演。套戲另外有劇集版，係香港電台《獅子山下2014》其中一個單元。
施忠民

施忠民，香港親中派政治人。

政治立場
佢係香港親中派嘅成員。佢公開呼籲大家積極參與粵港澳大灣區同埋「一帶一路」嘅建設。

家庭
施忠民有兩個仔，分別係施君陽同埋施璟誼。
施德樓

施德樓（Staedtler）係德國文具公司，全名Staedtler Mars GmbH & Co. KG。施德樓亦係公司品牌。公司係世界上數一數二大嘅文具生産商同供應商，以書寫同工業繪圖架生而聞名。公司係由J. S. Staedtler響1835年開。文具有鉛筆，鋼筆，亦有擦膠，間尺其他文具。施德樓全球有廿幾間分公司，同埋七間廠。
施志勁

施志勁，香港親中派教育界人士，自2015年起鮮魚行學校擔任校長。

早年經歷
佢喺1990年入讀當時嘅樹仁學院（社會學系），去到1994年畢業。本來想考警察但身高唔夠，1996年加入鮮魚行學校，喺鮮魚行學校工作之前曾經喺明愛長洲賽馬會明暉營擔任營地主任。

政治立場
佢係香港親中派嘅成員，除咗做過親中派教聯會理事之外，佢亦積極推動強調必須愛中國嘅國民教育。喺2012年，香港教育局有意推行國民教育，但去到4月發布嘅《德育及公民教育指引》由於強調一定要愛國，備受爭議，被社會不少聲音批評係洗腦教育，引來大規模 反對，政府最終宣布撤回。 但施志勁同當時嘅校長梁紀昌仍依原定計畫喺鮮魚行學校入面推行。之後，北京未經事先諮詢或香港人同意，強行訂立《港版國安法》，佢亦喺校內推廣。
佢亦曾經呼籲人參與設立政治篩選並大幅度削減直選議席嘅2023年香港區議會選舉，並主禮一個相關嘅填色比賽。
施心圓

施心圓（2000年1月20號—）係中華台北女子網球手。

球員生涯
施心圓跟住莊佳容同埋教練莊文騰練咗兩年波，後尾同老頭接受教練嘅建議，國中畢業之後放棄咗臺北市立第一女子高級中學（北一女）嘅入學資格，重跳過咗青少年賽事直接打職業賽。
施幸余

施幸余（英文：SZE Hang-yu, Rosanna，1988年3月5號—）係香港泳手，擅長自由式同蝶式，讀過拔萃女書院。
施巴斯坦維度爾

施巴斯坦維度爾（德文：Sebastian Vettel ，1987年7月3號—），係德國前一級方程式賽車手，2010年到2013年連續四屆攞世界冠軍，2022年退役。
施巴路斯

施巴路斯（粵拼：si1 baa1 lou6 si1，西班牙文：Dani Ceballos，1996年8月7號—）係個西班牙足球員，踢緊中場，而家效力緊英超球會阿仙奴。
施志安

施志安爵士（英文：Sir George Iain Duncan Smith，1954年4月9號—）係英國保守黨政治人物，2010年到2016年做就業及退休保障大臣，亦曾經喺2001到2003年做反對黨領袖同埋保守黨黨魁。
佢自1992年成功擊敗譚百德擔任英國下議院青福德（英文：Chingford (UK Parliament constituency)）議員，佢一直係當區（1997年起青福德選區改劃為青福德和伍德福德格林選區）嘅代表議員。

政治立場
施志安係英國保守黨嘅一員，喺對華政策上屬於強硬派。

對北京政府立場
施志安對北京政府有好強烈嘅批判，佢本身係對華政策跨國議會聯盟（Inter-Parliamentary Alliance on China IPAC）嘅聯合主席，而喺2020年起，佢喺唔同地方都強調喺英國國會要重新定位西方對華外交關係。施志安多次喺英國各大報章強烈讉責中國共產黨喺新疆進行嘅種族屠殺，形容中共係20 世紀最壞嘅獨裁者。喺香港問題上，IPAC 亦曾經多次聲明，讉責中國剝奪香港原有嘅高度自治。
亦因為咁，佢引嚟咗中共嘅報復，成為其中一個被中國制裁嘅英國國會議員。喺被制裁之後，佢回應話佢唔會被嚇退，又概嘆西方天真錯判。
木衛卅三

木衛卅三（英文：Euanthe）係木星嘅其中一粒衞星，平均直徑約莫3公里，響2002年發現。
木衛卅六

木衛卅六（英文：Sponde）係木星嘅其中一粒衞星，平均直徑約莫2公里，響2002年發現。
木衛卅八

木衛卅八（英文：Pasithee）係木星嘅其中一粒衞星，平均直徑約莫2公里，響2002年由斯科特·謝帕德帶領的天文小組於夏威夷大學發現。
木衛廿七

木衛廿七（英文：Praxidike）係木星嘅其中一粒衞星，平均直徑約莫7公里，響2001年發現。
木衛卅四

木衛卅四（英文：Euporie）係木星嘅其中一粒衞星，平均直徑約莫2公里，響2002年發現。
木衛廿三

木衛廿三（英文：Kalyke）係木星嘅其中一粒衞星，平均直徑約莫5公里，響2001年發現。
木衛卅九

木衛卅九（英文：Hegemone）係木星嘅其中一粒衞星，平均直徑約莫3公里，由斯科特·謝潑德所領導嘅夏威夷大學研究小組喺2003年發現。
木衛卅二

木衛卅二（英文：Eurydome）係木星嘅其中一粒衞星，平均直徑約莫3公里，由斯科特·謝潑德所領導嘅夏威夷大學研究小組於2001年發現。
木衛卅五

木衛卅五（英文：Orthosie）係木星嘅其中一粒衞星，平均直徑約莫2公里，由斯科特·谢泼德所領導嘅夏威夷大學研究小組喺2001年發現。
木衛廿一

木衛廿一（英文：Chaldene）係木星一粒逆行不規則衞星，平均直徑約莫4公里，響2000年由斯科特·謝帕德喺夏威夷大學發現。
李長春

李長春1944年2月喺遼寧大連嘅普通職員家庭出世，阿爸阿媽都係小學程度。細個喺遼寧大連度過，直到1966年畢業為止。1968年去過機械廠做過電焊工、產品設計、瀋陽電器工業公司經理等職。1983同1986年分別做過瀋陽市長同遼寧省長，之後重做過河南省長、河南省委書記、省人大常委會主任、中共中央政治局委員，1998年3月~2002年11月做過廣東省委書記。2002年11月去咗中央政治局常委做嘢。2007年10月22號入選咗第十七屆中共中央政治局常委。
李鐘玄

李鐘玄（粵拼：lei5 zung1 jyun4；簡化字：李钟玄；1918年10月22號—2015年1月11號）係中國軍人、第六屆全國人大代表，喺河南省濟源市出世。做過北京市衛戍區嘅大軍區副職。

生平
李鐘玄喺1938年加入八路軍，1939年加入中國共產黨。喺抗日戰爭嗰陣做過中隊長、排長、連副政治指導員、連政治指導員、連長、營長等職業，打過陵川、甯國、樊莊、安陽、鶴壁、焦作、沁陽等好多場仗。喺解放戰爭嗰陣做過副團長同團長等職位，打過白坡、趙家廠、清化、寶豐、洛陽、登封、鄭州、淮海、及渡江等嘅仗。
李鐘玄喺中華人民共和國成立後，做過副校長、副師長、師長、南京軍區舟嵊要塞區司令部參謀長、駐印尼大使館武官、駐阿爾巴尼亞大使館武官、七機部第一研究院軍管會副主任、總參情報部副部長同門北京軍區副司令員兼北京衛戍區第一副司令員、北京軍區副司令員兼北京衛戍區政治委員、北京衛戍區政治委員等多個職位，打過韓戰。喺1955年，佢攞到大校軍銜嘅稱號，重攞到三級獨立自由勳章同二級解放勳章、獨立功勳榮譽章嘅戰士。
喺2015年1月11號，佢喺北京病死咗，終年97歲。
李鑾輝

李鑾輝係香港親中派政治人物兼航運交通界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會航空交通界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會航運交通界委員。
李陞

李陞（1830年—1900年）係香港開埠初期一位富商。李陞原籍中國廣東新會，嚮1860年代去香港做生意，嚮1880年代已經成為香港著名巨富。嚮香港島擁有李陞街、高陞街、松秀東街同埋松秀西街，共四條街嘅業權。李陞熱心公益慈善同教育事業，先後（參與）創辦東華醫院同育才書社。身後李陞後人當時要交6百萬遺產稅，即係1895年財政盈餘（189萬）嘅3倍。李陞有8個仔，其中第3個仔李紀堂最有名，因為佢對香港社會最有貢獻。
李鏡波

李鏡波，香港親中派政治人，香港再出發大聯盟發起人之一。
李鐘奭

李鐘奭（韓文：이종석／李鐘奭 Lee Jong-Suk，1989年9月14號—），又叫李鍾碩，韓國男演員、模特兒、SBS第7期藝人，身高186公分。2012年憑住校園青春劇《學校2013》入面「高南舜」呢個角色而多咗人識。
李鎭赫

李鎭赫，係大韓民國嘅一個男藝人同埋歌手。
李鎮成

李鎮成，係大韓民國嘅一個男藝人同埋歌手。
李陞街

李陞街（英文：Li Sing Street），係香港西營盤一條馬路，由高陞街開始，去到皇后大道西。街名係嚟自香港富商李陞。
朗邊中轉房屋

朗邊中轉房屋係香港嘅一條公共屋邨，喺新界屏山朗天路，一共有8座樓，1998年入伙。
朗訊

朗訊（全名為朗訊科技，英文：Lucent Technologies）係一間美國上市公司，美國電話電報公司嘅貝爾實驗室同西部電子基礎上嘅一間公司。1996年9月30號喺AT&T分離，2006年4月2號同阿爾卡特合併。
朗豪坊

朗豪坊（Langham Place）嚮九龍旺角砵蘭街，2004年10月起好。朗豪坊商場（The Mall）15層高，樓上重有幾十層寫字樓。

鋪頭
戲院、時裝店、食肆有壽司、拉麵、咖啡、蛋糕…咁，重有第啲鋪頭。

隔籬鄰舍
喺朗豪坊附近，紅燈區、夜總會、卡拉OK伴唱、按摩館、麻雀館林立。
朗納弗里施

朗納弗里施（Ragnar Frisch，1895年3月3號—1973年1月31號）係挪威經濟學家，亦係頭一屆諾貝爾經濟學獎其中一位得主，1969年攞獎。
朗晴邨

朗晴邨（英文：Long Ching Estate）係香港房屋委員會轄下一個公共屋邨，喺香港新界元朗橫洲路9號，2016年8月19號入伙。成條邨包括兩座樓、商業設施同輔助設施，提供483個單位。
朗晴邨攞到香港綠色建築議會（HKGBC）同環保建築專業議會（PGBC）環保建築大獎 2014新建建築類別之大獎。
朗逸峯

朗逸峯（The Cairnhill）喺香港新界荃灣北面，係荃灣區一個大型私人住宅樓，由長江實業、信和置業同埋嘉華國際集團合作。近寶雲匯。第一期同第二期分別喺2004年同2005年起好入伙，係荃灣區裏面第一批半山低密度歐洲式豪宅發展項目，總共分為兩期發展。朗逸峯分為兩期（第 1 期係 1 至 10 座，第 2 期係 11 至 19 座，總共起 17 座住宅大樓）（冇第 4、13、14座）。物業基座係停車場。

屋苑資料
朗逸峯喺海拔170米半山上面，近城門同埋大帽山郊野公園，郊遊行山同埋晨運友好方便。屋苑用「人」字型座向排列，可以睇到大帽山景同埋維多利亞港景色，單位建築面積由830呎至1,860呎不等，包括2房單位、3房連主人套房單位、4房連主人套房單位。重有峰上宏庭7房連3套房相連單位（可達2,771-2,963呎），同埋平台同天台複式單位（山海一色）。所有單位樓高達11呎6吋（包括石屎地台）。屋苑有室內停車場，車位總數係695個（其中80個係訪客車位）。屋苑管理公司康業服務有限公司。

屋苑特色
朗逸峯係荃灣區裏面第一批半山低密度歐洲式豪宅發展項目，單位樓高達11呎6吋（包括石屎地台）。

屋苑平台
屋苑平台有基本設施例如住客會所，但係平台範圍唔向公眾開放。

屋苑狀況
屋苑內設有定期活動（例如：興趣班）畀住客參加。

接駁交通
由朗逸峯去港鐵荃灣站大約要 4 分鐘。
屋苑裏面有居民巴士站，居民巴士去港鐵荃灣站大約要 8 - 13 分鐘。
九巴同小巴站都設喺樓範圍外面嘅荃錦公路。
東九龍政府合署

東九龍政府合署係香港一座政府合署，喺九龍觀塘鯉魚門道12號，1970年代啟用。
東九龍社區關注組

東九龍社區關注組（East Kowloon Community，簡稱：東九社關組），係香港本土派地區組織，2015年成立，主要服務東九龍。佢曾經響觀塘區議會有一個議席。
東九龍居民委員會

東九龍居民委員會（英文: East Kowloon District Residents' Committee），原名九龍十三鄉委員會，係香港民間組織（亦係九龍社團聯會嘅其中一個屬會），喺1957年3月11號成立，1986年換名做「東九龍居民委員會」，佢服務宗旨係團結居民、參與社會事務、服務社區、維護居民權益、發揚互助友愛精神、舉辦福利、文教、康樂、體育等事業，佢服務對象包括東九龍地區（包括九龍城區、黃大仙區同觀塘區）嘅居民。

史
東九龍居民委員會前身係「九龍十三鄉委員會」，喺1957年成立。
喺1956到57年，港英政府下令收返九龍十三鄉中嘅竹園鄉，用嚟起黃大仙徙置區（即黃大仙下邨同上邨）。當時港英政府對受影響農戶、商戶同廠戶嘅賠償唔作任何安排，私人屋地只象徵式土地面積一平方呎賠償一毫子。喺當地村民唔願遷出嘅情況下，港英政府派出軍警強行拆卸竹園鄉嘅房屋，同將部份村民遞解出境，令十三鄉村民同軍警發生衝突。
1957年3月11號，九龍十三鄉中嘅牛池灣鄉、竹園鄉、衙前圍、大磡鄉、元嶺鄉、沙地園鄉、坪頂鄉、牛頭角鄉、沙埔鄉同坪石鄉因唔滿意港英政府無理霸道嘅拆卸行動，組成「九龍十鄉聯合支援竹園村民會」同發起抗爭，由牛池灣鄉擔任主席團主席，之後茜草灣鄉、茶果嶺鄉同鯉魚門鄉亦相繼響應加入組織，事件最終引起中英兩國政府嘅關注。喺中國外交部連續兩次照會下，加上英國國會議員嘅斡旋下，英國政府終下令港英政府畀受影響嘅人士妥善安置同合理補償，包括畀業主用屋地換樓地權益，廠戶配畀徙置工廠大廈，而農戶、商戶就配徙置區地下舖位畀轉業維生。農戶重獲青苗費同每平方呎一到六毫嘅開耕費，而呢個個自發組織被英國國會議員改名做「九龍十三鄉委員會」。
1964年，九龍十三鄉委員會正式向警察牌照課註冊做合法團體。1986年，因應當時社會環境變遷，九龍十三鄉委員會換名做東九龍居民委員會。
東久邇成子

東久邇成子（日文：ひがしくに しげこ 、1925年12月6號—1961年7月23號）係日本舊皇族，乳名照宮，係昭和天皇同香淳皇后第一個細路，佢同時係東久邇盛厚個老婆。響未皇籍脫離之前，尊稱照宮成子內親王、盛厚王妃成子。
響嫁畀盛厚王嘅時侯，佢嘅尊稱改為盛厚王妃成子。1947年響駐日盟軍總司令指示底下，成子跟住盛厚一齊皇籍脫離，改名叫東久邇成子。

早年
昭和天皇夫婦推住當時仲係BB嘅成子
1925年響赤坂區東宮御所，成子出世，係昭和天皇同香淳皇后第一個細路。由於佢係長女，仲咁啱響關東大地震之後出世，所以成子嘅出世令到唔少日本人好開心，尤其係好想抱孫嘅貞明皇后。
同年12月，皇室決定改佢個名叫成子，乳名照宮，靈感嚟自易經。
由於成子係大女，所以昭和天皇同香淳皇后都好緊張佢，仲當面要求親自養大成子（因為當時日本皇室規定，天皇個仔女一滿兩歲就要離開父母）。貞明皇后雖然反對，但睇在昭和天皇份上，就揀咗三個女人做成子嘅奶媽，令到成子可以留響父母身邊。
響1926年，爺爺大正天皇駕崩，老豆昭和天皇登基，於是成子由女王升做內親王。同年，當佢響學校飯堂開午飯嘅時候，成子同人講：「だいじなだいじなおもうさまとおたあさま」，笑到人碌地。
之後，兩個細妹（祐子、和子）先後出世，所以好多人要求將成子搬離宮城，同父母分開住。1930年，成子先入讀女子學習院初等科，跟住老豆昭和天皇命令起吳竹寮，同年年尾成子帶同三妹和子搬去吳竹寮到住。
響返學嘅時候，佢用「成子內親王」呢個名，而佢嘅花名係「宮樣」。嗰時嘅成子，係一個好開朗嘅人，運動細胞好好，而佢嘅作文手法仲好叻。
響佢升讀學習院中等科之後，佢變得越嚟越活躍，唔單止成績好好，仲成日走去參加校內活動，好似英語歌劇同埋合唱團。另一方面，佢又好有少女心，成日都諗住著軍服（當時女仔好少會著軍服）。

皇妃時代
響婚禮上面嘅成子同盛厚王
響1941年，老豆昭和天皇揀咗東久邇宮稔彥王大仔盛厚王做成子嘅未來老公。響1943年，成子畢業於學習院中等科，本身佢仲想繼續讀書，但就因為要嫁人而冇得繼續。
響決定咗要嫁人之後，成子分別去學彈琴、煮飯、拉小提琴、禮儀同埋和歌。但成子話：「對於要嫁畀盛厚王，我咩嘢感覺都冇。我唔覺得開心，又都唔傷心。希望見面之後，我可以對佢有返啲感覺。」
同年10月2號，成子同盛厚行納采之儀，同月12號成子獲勳為一等寶冠章，第二日就即刻同盛厚王結婚。聽講，成子響婚禮上面着嘅嗰套婚紗係同阿媽香淳皇后當年着嘅婚紗係一模一樣，就連Size都係一樣。之後，當佢幾個細妹（和子、厚子、貴子）出嫁嘅時候，用嘅婚紗一啲都唔似香淳皇后嗰套。可以睇得出，當年昭和天皇兩公婆係好關心成子。
佢哋結婚之後，即刻去咗度蜜月，而成子用咗好耐時間先至可以了解到盛厚王份人。
1945年，日本發生東京大轟炸，盛厚王帶住成子去防空洞避難，而成子響防空洞入面生咗大仔信彥。同年5月，佢哋間屋畀人炸咗，所以一家三口搬去伊香保到住。
同年8月15號，日本戰敗投降，同日老豆昭和天皇向全國人民「玉音放送」。聽下聽下，成子開始喊，明白到發生咩嘢事，於是佢即刻坐車去見父母。
1947年，駐日盟軍總司令要求將一啲離當代天皇血統較遠嘅皇室成員皇籍脫離，東久邇宮都冇法避免。同年10月，東久邇宮全家都皇籍脫離，而成子改名叫東久邇成子。

皇籍脫離後
1959年嘅成子，當時佢啱落機
皇籍脫離之後，成子一家過得好辛苦。就算成子係昭和天皇個女，都冇特權，一方面佢去搵嘢做，另一方面一直留意住啲食鋪有冇便價嘢買，就算排長龍都要去買，生活同一般師奶冇分別。另外，成子仲響屋企成功養咗一隻海狸鼠。
1949年，響日本女作家大橋鎮子要求下，成子投稿去雜誌『美しい暮しの手帖』，而標題係「やりくりの記」。當中，成子響篇文入面寫上一句「やりくり暮しのこの苦労のかげに、はじめて人間らしいしみじみとした、喜びを味う事が出来る 。」（中文大概意思係：「雖然過得好辛苦，但係我覺得幾開心」）呢一句說話響當時日本好大回響，而『美しい暮しの手帖』因為咁而銷量急升。
1958年，成子特別客串電視劇『私の秘密』。當中，成子扮皇室中座。
1959年4月，細佬明仁同第一位平民出身嘅女仔美智子正式舉行婚禮，而成子都有出席。

發病同埋過身
1960年11月，成子發病（佢話係胃潰瘍），畀人緊急送去國立東京第一醫院，之後手術成功，響1961年2月出院。但係其實嗰時成子有嘅病並唔係胃潰瘍，而係因結腸粘連同埋腹壁腫瘤而引起嘅末期癌症。
同年4月，成子再一次入院，畀人送去宮內廳醫院，今次佢病得好嚴重。老豆昭和天皇成日嚟探成子，而阿媽香淳皇后仲日日都過嚟。同年5月，老豆昭和天皇諗住搞宴會，希望成子可以出席，但成子嘅主診醫生反對所以作罷。
同年7月19號，成子病情突然轉差，7月22號宣佈病危，因此佢全部屋企人都過嚟見佢最後一面。當中，昭和天皇細細聲咁叫成子個名；香淳皇后就喊得好犀利；大仔信彥拉住成子隻手；而兩個細妹和子、厚子化上死人粧，為成子身後事做好准備。
響1961年7月23號凌晨三點，成子響屋企人陪同下，響宮內廳醫院過身，終年35歲。佢嘅死為昭和天皇兩公婆帶嚟好大打擊。

死後
同日凌晨五點，成子嘅遺體送去宮內廳分室，同日朝早七點由美智子個老豆正田英三郎同埋和子嘅老公鷹司平通移送去皇室家，之後隨即響全部皇室成員見證下，舉行入棺材儀式。同月26號，佢嘅遺體響青山葬儀所到火葬，同年8月4號舉行斂葬之儀（即皇室成員嘅葬禮），落葬於豐島岡墓地。之後，阿媽香淳皇后命令，要響成子嘅墓地附近種好多紅梅。
響成子死咗之後，老公盛厚同寺尾佳子再婚。
東久邇盛厚

東久邇盛厚（日文：ひがしくにもりひろ ，1916年5月6號—1969年2月1號）係日本舊皇族，曾經係陸軍軍人，老豆係東久邇宮稔彥王，阿媽係明治天皇第九個女聰子內親王，佢同時係昭和天皇嘅大女婿。響未皇籍脫離之前，尊稱為盛厚王。

經歷
盛厚響1916年出世，係稔彥王大仔。
佢先後就讀學習院初等拜同埋陸軍士宮學校預科，1937年響陸軍士宮學校畢業，同年8月升為陸軍砲兵少尉，跟住就畀人調去野戰重砲第1連隊，同年獲勳為勳一等旭日桐花大綬章。1939年，爆發諾門罕戰役，負責前線嘅第1中隊發起動員令，要求更多軍人加入，盛厚王因而加入第1中隊。但係戰況越嚟越惡劣，好多軍人因而戰死沙場，宮內省驚盛厚王死埋一份，所以將盛厚王調去做阿城重砲連隊中隊長。同年，佢入讀陸軍砲工學校普通科，第二年七月畢業，年尾佢升讀陸軍野戰砲兵學校。
1941年佢陸軍野戰砲兵學校畢業之後，佢升為陸軍大尉，第二年入讀陸軍大學校。響1943年頭，佢升為陸軍少佐，同年年尾佢同昭和天皇大女成子結婚。1944年，佢畢業於陸軍大學校之後，隨即就任第36軍情報参謀。1945年，佢畀人調去予備役。
響1946年5月，佢辭任貴族院議員，同年10月響駐日盟軍總司令指示底下，盛厚王皇籍脫離，改名叫東久邇盛厚。
響皇籍脫離之後，佢曾經報名參加東京大學嘅入學試，但係最後「肥佬」，入唔到東京大學。失敗之後，佢以聽講生嘅身份響東京大學經濟部讀咗三年書。讀完之後，佢先後做過北海道炭礦汽船社長同埋帝都高速度交通營團監事，響1959年擔任日本狆クラブ協會會長。響1961年7月，老婆成子過身。成子死咗之後，佢同寺尾佳子再婚。
響1969年2月1號，盛厚因癌病過身，終年52歲。
東九龍母嬰健康院

東九龍母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺鑽石山斧山道，東九龍分科診療所入便，英文叫East Kowloon Maternal and Child Health Centre。行政上歸黃大仙區。開禮拜二到四，禮拜六開每月第二同第四個，公眾假期唔開。歸衞生署管。
東久邇聰子

東久邇聰子（日文：東久邇聡子(Higashikuni Toshiko)，1896年5月11號—1978年3月5號），日本舊皇族，係明治天皇嘅第九個女，同時係前首相東久邇宮稔彥王嘅老婆。響未皇籍脫離之前，尊稱係稔彥王妃聰子內親王（日文：なるひこおうひ としこないしんのう）。

生平
東久邇聰子原本叫聰子，號泰宮（日文：やすのみや），皇族徽章係「孝」，尊稱為「聰子內親王」，1896年5月11號出世，係明治天皇第九個女，阿媽係側室園祥子。
1915年同東久邇宮稔彥王結婚，尊稱改為「稔彥王妃聰子內親王」。佢地一共生咗四個仔，分別係大仔盛厚王、二仔師正王、三仔彰常王同細仔俊彥王。其中二仔師正王響1923年嘅關東大地震中死咗，令聰子十分傷心。
聰子嘅老公稔彥王自1920年起就去咗法國留學，聰子就好多時留響日本。而稔彥王到法國後感受到自由開放嘅空氣，慢慢地就唔想返傳統嘅日本，甚至響法國包起二奶，響日本引起軒然大波。1926年大正天皇病重，點知作為皇室成員嘅稔彥王唔想返嚟見大正天皇，聰子好嬲，同稔彥嘅隨從寫咗一封信，認為稔彥嘅行為令自己「顏臉掃地」。最後由另一位響英國留學嘅皇室成員輝久王嘅勸說之下，稔彥王先至肯返嚟日本。
1947年10月4號，聰子跟住老公稔彥一齊皇籍脫離，改名叫「東久邇聰子」，自此之後，聰子降為平民，唔再係皇室成員，唔會再有皇族嘅待遇。響皇籍脫離之後，東久邇聰子一直響東京生活。
1978年3月5號，東久邇聰子過身，終年八十一歲。死後畀人葬響東京都文京區嘅豐島岡墓地。
東九文化中心

東九文化中心（East Kowloon Cultural Centre）係香港一個起緊嘅表演場地，嚮九龍牛頭角，2016年動工，預計2024年起好。原址係舊牛頭角下邨一部份。
林柿

林柿（Diospyros kaki），又叫亞洲柿、日本柿，係最常見嘅柿品種，原產中國。
林梓鴻

林梓鴻，香港親中派新民黨政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，林梓鴻曾經以新民黨名義參選地區直選（康灣），攞到6903票，未能當選。
林楚昭

林楚昭，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
林根蘇

林根蘇係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
東華路

東華路 (廣州)：廣東省廣州市入面有三條東華路，分別喺越秀區、番禺區同黃埔區入面。
東華路 (佛山)：廣東省佛山市入面有兩條東華路，一條喺高明區，重有一條喺順德區入面。
東華路 (中山)：廣東省中山市小欖鎮入面嘅東華路。
東華路 (江門)：廣東省江門市台山市入面嘅東華路。
東華路 (河源)：廣東省河源市源城區入面嘅東華路。
東華路 (惠州)：廣東省惠州市惠東縣入面嘅東華路。
東華路 (中山)：廣東省中山市小欖鎮入面嘅東華路。
東華路 (通化)：吉林省通化市二道江區入面嘅東華路。
東華路 (桂林)：廣西壯族自治區桂林市秀峰區入面嘅東華路。
東華路 (郴州)：湖南省郴州市桂東縣入面嘅東華路。
東華路 (昆明)：雲南省昆明市官渡區入面嘅東華路。
東華路 (石家莊)：河北省石家莊市橋東區入面嘅東華路。
東華路 (滁州)：安徽省滁州市鳳陽縣入面嘅東華路。
東萊

東萊郡，漢代時喺青州設嘅郡。後來畀咗萊州，位置喺今日山東東部、煙臺附近。隋代時廢州，萊州就改叫爲東萊郡。
朝鮮 （韓文：東萊 (동래 Dongnae)）
東萊區，新羅之後，釜山地方設東萊府，後來變成東萊郡，東萊郡嘅核心地方變成今日嘅東萊區。佢舊時係釜山地方嘅中心，歷史上影響過日韓關係。
東蔚苑

東蔚苑（Tung Wai Garden）係香港島西營盤一幢住宅，位於皇后大道西419G，樓高21層，每層3伙，有63個樓盤，1993年11月入伙。
佢A座南望大道西馬路景，C 座望北面樓景。隔離係怡景花園、博仕臺、廣豐里、聖類斯中學同埋創業中心、華明中心咁。
東蓮覺苑

東蓮覺苑係香港一間佛教場所，係非牟利組織，喺香港島跑馬地山光道15號，列咗入香港二級歷史建築。
何東家族畀錢起，1935年起好，個名係紀念何東同佢老婆張蓮覺。
東蓮覺苑裏面有大雄寶殿同埋藏經閣等。殿上面放有觀音、佛像、銅鐘、木魚，保存住何東同張蓮覺嘅詩文字畫咁。
東華誕

東華誕，減筆寫做東華𧩙、東華旦，係東華嘅寶誕。寶誕響二月初六。
東華路 (廣州)

東華路 (廣州越秀)：越秀區入面嘅東華路，分開咗東南西北四個方向。
東華路 (廣州番禺)：番禺區入面嘅東華路。
東華路 (廣州黃埔)：黃埔區入面嘅東華路。
東華醫院

東華醫院（Tung Wah Hospital）係香港東華三院創辦嘅第一間醫院，而家由醫院管理局管理，係港島西聯網第二大醫院，地址係香港島上環普仁街12號。

簡介
東華醫院喺1870年根據《倡建東華醫院總則》而成立，以社區為本，為中環同港島西區居民提供多種住院、門診同復康日間服務。係第一間接受醫院管理局補貼而提供中醫門診服務嘅醫院，推行多個結合中西醫療法嘅試驗計劃，畀中醫師同西醫合作，為病人謀福祉，乃係香港公立醫院服務嘅里程碑。
李勣

李勣（594年—669年12月31號），原名徐世勣，字懋功，唐高祖賜姓李，曹州離狐人。係隋末唐初將領，唐太宗貞觀年間畀列入凌煙閣二十四功臣（中文：凌煙閣二十四功臣）。佢做過高宗朝嘅尚書左僕射、司空，封做英國公，死後謚號貞武。
684年，由於佢嘅一對孫仔徐敬業、徐敬猷起兵反對武則天，佢同大仔徐震因而被追削官爵、劈棺鞭屍，直到李顯復辟之後先至平反昭雪，以禮改葬。
李勝幟

李勝幟係香港親中派政治人物兼批發及零售界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會批發及零售界委員。
李卓庭

李卓庭（Eunix Lee，1983年2月26號—），係香港女歌手，2007年出道，嗰時畀人叫「翻版鄭融」，不過佢星途麻麻，出道多年都未有出名嘅代表作。
李卓敏基本醫學大樓小食店

李卓敏基本醫學大樓小食店（Basic Medical Sciences Building Snack Bar），俗稱Med Can，係香港中文大學嘅一間飯堂。

設施
Med Can分為室內室外兩部份，門口右邊可以買外賣雙餸飯，只可以去室外食；入咗門口左邊係收銀處，畀咗錢之後可以憑單據入去攞餐。室外設有多張有太陽遮嘅枱。

交通
可以搭校巴1、2號或者收費穿梭小巴（俗稱富貴巴）喺邵逸夫堂落，向車尾方向行過去。

歷史
2022年之前嘅經營者喺香港中文大學校園長期經營，陪伴唔少喺香港中文大學讀書同工作嘅人。有部份人亦鍾意食佢哋獨特以碎冰忌廉作面層、配以檸檬雪芭同埋麥片嘅檸檬批，以及欣賞呢度嘅人情味，因而得到唔少香港人嘅留意。不過，佢哋喺2022年初宣布同中大嘅合約結束，喺6月30號之後正式結束營業。喺最後一日營業嘅時候，有過百人喺雨中幫襯送別，有人受訪嘅時候話呢個係中大傳承嘅一部分，感慨喺武漢肺炎之下，中大失去咗好多。
李勝堆

李勝堆，香港親中派政治人物，東華教育集團董事長。

政治立場
佢係香港親中派人士，曾經公開支持北京未經諮詢或香港人同意，強行訂立嘅《港版國安法》，又形容香港反送中運動係「黑暴動亂」，而《港版國安法》有「一法定香江」之效。

選舉經歷
喺2021年9月，佢成為香港特别行政區選舉委員會委員(港區全國政協委員)。

記事
佢曾經以4464萬購上環信德中心嘅一個單位，引起一啲傳媒關注。
李勞治

哥羅迪．李勞治（Claude Barruck Joseph Lelouch，又譯做克魯地．里奴，1937年10月30號—）係法國一位電影導演、作家、攝影師、演員同監製。

生平
李勞治喺巴黎第9區出世。佢老竇生於一個阿爾及利亞猶太裔家庭，而媽媽就後來亦改信猶太教。李勞治話，佢好細個時佢阿媽就帶佢去電影院躱避蓋世太保嘅追捕。佢爸爸畀咗佢人生第一個相機，佢就開始拍日常生活，後來又拍攝「勒芒大賽車」、環法單車賽。
佢13歲就喺康城業餘電影節攞獎。喺1957至1960年服兵役之前，就已經喺電視台拍嘢。1961年，佢拍咗第一齣劇情長片，但唔成功。
1966年，佢憑執導電影《男歡女愛》贏咗康城影展金棕櫚獎。1967年，《男歡女愛》更贏得奧斯卡最佳外語片同最佳原創劇本獎。之後佢嘅電影作品《春蠶絲未盡》獲提名奧斯卡最佳外語片。
1968年康城影展，佢聯同杜魯福、尚盧高達、路易馬盧、波蘭斯基佔領影展主舞台，抗議影展冇回應同年嘅巴黎學生運動。
1989年，佢支持法國猶太裔女政治人西蒙韋伊(Simone Veil)參選歐洲議會選舉。
1996年，佢嘅作品《孤星淚》贏咗第53屆金球獎最佳外語片。
2012年，佢支持薩爾科齊參選法國總統。2022年，佢支持馬克龍參選法國總統。
李卓人

李卓人（LEE Cheuk-yan，1957年2月12號—），人稱「阿人」，係香港立法局／立法會前議員（1995年至2016年），香港第二大工會職工盟秘書長、香港工黨創黨主席同支聯會主席。佢亦係香港泛民主派嘅一員。
1989年北京學運期間，李卓人帶住香港人嘅捐款到北京時被人捉住，簽署悔過書之後先放番，而捐款就被充公。
2014年，李卓人被傳媒揭發佢冇向立法會申報收咗黎智英，以機構Mark Herman Simon嘅捐款／財務資助150萬港元，最後律政司認為冇足夠證據對佢提出檢控。
另外喺佔領中環期間建議2015年企業加薪7%。
2018年2月1號，政府發新聞稿，指廉政公署已就有關李卓人、梁家傑、涂謹申、毛孟靜、陳淑莊、黎智英及Mark Herman Simon嘅多項投訴進行全面調查。律政司仔細考慮廉政公署提交嘅調查報告同相關資料後，認為冇足夠證據對佢哋提出檢控。

屋企
李卓人祖籍廣東潮陽，亦響嗰度出世，1959年嚟香港定居，香港大學土木工程系畢業。
棧道

棧道，山上嘅道，橋一種，依山而見，甚為險要。有時只係講，搭高離地嘅道，如水澤之上嘅橋，畀人行咁。
喺山多險要嘅地方，棧道就係古時出入要道。
三十六計之中，有明修棧道，暗渡陳倉。
森一紘

森一紘（1981年4月17號—）係日本足球員，踢中場，效力過神戶勝利船、熊本羅亞素同Banditonce Kobe。
森下仁之

森下仁之（1967年12月9號—）係退役日本足球員，教練，執教過金澤薩維根。
森下來奈

森下來奈 ，係日本嘅一個女藝人同埋配音員。
森下俊

森下俊（1986年5月11號—）係日本足球員，司職後衞，效力磐田山葉。
森下千咲

森下千咲 ，係日本嘅一個女藝人同埋配音員。
森下仁志

森下仁志（1972年9月21號—）係日本足球員，司職中場，效力過大阪飛腳，札幌岡薩多，及磐田山葉。
森下怜哉

森下怜哉（1998年11月1號—）係日本足球員，司職後衞，效力大阪櫻花。
惠更斯

克里斯蒂安·惠更斯（Christiaan Huygens，1629年4月14號—1695年7月8號）係荷蘭物理學家，亦係天文學家、物理學家同數學家，土衛六、獵戶座大星雲同土星環就係佢發現嘅。

生平
-惠更斯喺荷蘭海牙一個富裕同有影響力嘅家庭出世。佢阿爸康斯坦丁·惠更斯係一個外交官、拉丁學家同詩人，同當時好多傑出嘅知識分子，好似哲學家勒內·笛卡兒有往來。惠更斯從小就好聰明，對機械同數學有天賦，曾經跟笛卡兒學習。笛卡兒對佢嘅幾何學作品印象深刻。1645年，惠更斯進入萊頓大學學習數學和法律。畢業之後去咗巴黎從事科學研究。

貢獻
惠更斯對光學同力學有好大貢獻。佢質疑牛頓嘅光微粒傳播學說，創立咗光嘅波動理論。一個世紀後，菲涅爾完善咗光衍射嘅問題，創立咗「菲涅爾－惠更斯理論」，完整咗光嘅波動學說。
惠更斯又對力學的研究做出咗原創性貢獻。佢發展咗伽利略嘅單擺理論，造咗擺鐘，之後又計算出單擺週期公式、複擺同振動中心嘅計算法。佢嘅擺鐘係近300年來最準確嘅計時器。
佢又自己打磨鏡片去改良開普勒望遠鏡，重用佢觀測到伽利略提出嘅「土星的耳朵」─即係土星環，同埋發現土衛六同獵戶座大星雲。

重要作品
《光的論述》（Traité de la Lumière）－中描述了他的光的波動理論。
《擺鐘運動學》（Horologium Oscillatorium）－係17世紀力學領域最重要嘅作品之一，入面有對擺動運動嘅描述同曲線理論。
惠氏藥廠

惠氏藥廠（Wyeth）係美國一間製藥公司，1860年成立，2009年畀輝瑞收購咗。
惠州

惠州（粵拼：wai6 zau1；客家話：Fi-chiu；閩南話：Hūi-chiu；英文：Fuichiu、Waichow；普通話拼音：Huizhou）喺中國廣東東南，家下係個地級市，叫惠州市。佢大清時係個府，叫惠州府，領九縣一州。後尾開惠州商埠，喺歸善縣城北近東江。民國後叫惠州鎮，喺惠陽縣之下。共和國後做過縣級市，後尾變成地級市，管二區三縣。

山
惠州名山有羅浮山。

水
惠州有東江同佢嘅支流西枝江、增江。

史
大清時惠州府隸惠潮嘉道，領州一，縣九，即係連平州，歸善縣、博羅縣、長寧縣、永安縣、海豐縣、陸豐縣、龍川縣、河源縣同和平縣。道光二十一年置通判一，治碣石衛城。光緒二十八年中英商約訂開有惠州商埠。

政區
家下惠州市中心係惠城區。惠州有兩區三縣，即係惠城區、惠陽區、惠東縣、博羅縣同龍門縣。

特產
惠州特產有惠州梅菜。
惠州平潭機場

惠州平潭機場（粵音：wai6 zau1 ping4 taam4 gei1 coeng4）係喺中國廣東嘅一個機場，喺1985年嗰陣起好兼且開放畀人用嚟搭飛機。
惠康

惠康（英文：Wellcome）係怡和集團牛奶國際嘅連鎖超級市場，1945年創辦，喺香港已經有三百幾間分舖，以前叫大利年（英文：Dairy Lane Supermarket或Dairy Lane Ltd.）。
佢哋喺台灣亦曾經有三百幾間分舖，嘜頭叫頂好，但係喺2020年賣咗畀台灣家樂福，預定2021年8月全數門市改裝為家樂福超市。

同香港文化關係
惠康除咗係香港好有名嘅品牌之外，品牌名稱亦融入咗喺香港人嘅生活入面。例如喺互聯網年代之前，有啲小朋友就會講一啲有味笑話，其中包括『惠康聖誕大特賣』（倒轉讀就係『賣特大彈性胸圍』）。
惠普

惠普（HP）係美國一間科技公司，1939年開張，總部喺加州帕羅奧圖，而家係世界上其中一間主要嘅電腦產品製造商。
惠庭市

惠庭市係日本北海道石狩振興局嘅一個城市，喺2020年7月31號人口有70,093人。
惠施

惠施（wai6 si1，約前370年－前310年），尊稱惠子，係中國戰國時期嘅一位名家代表人物同埋哲學家。
惠施嘅著作冇流傳到落嚟，因為噉佢嘅哲學思想淨係通過第啲人嘅轉述先畀後人所知。其中最重要嘅係佢嘅老友莊子度提到同佢有啦掕嘅思想。

《魚樂之辯》
魚樂之辯，係指莊子同惠施嘅一次辯論。呢次辯論以河中嘅鯈魚係咪好開心，同埋雙方點知條魚係咪開心做主題。

原文
莊子與惠子遊於濠梁之上。莊子曰：「鰷魚出遊從容，是魚之樂也。」惠子曰：「子非魚，安知魚之樂？」莊子曰：「子非我，安知我不知魚之樂？」惠子曰：「我非子，固不知子矣，子固非魚也，子之不知魚之樂，全矣。」莊子曰：「請循其本。子曰汝安知魚樂云者，既已知吾知之而問我，我知之濠上也。」

粵文
莊子同惠子（惠施）嚟到濠水條橋樑上面。莊子話：「鰷魚喺度自由自在噉游緊，呢種就係魚嘅快樂啊！」惠子話：「你唔係魚，你點知條魚係咪開心？」莊子話：「你唔係我，你點知我唔知條魚係咪開心？」惠子話：「我唔係你，本身就唔知道你（知道乜嘢）；而你本身就唔係魚，你唔知道條魚係咪開心係周全嘅（判斷）。」莊子話：「唔該返返去原本嘅問題。你問『你點知條魚係咪開心』呢句話，表示你知道我知道魚係開心嘅之後先問我（知道嘅方法），我（嘅方法）係喺濠水上面（觀察之後）先知道嘅。」
惠氏

惠（粵拼：wai6）係唐人姓氏，喺《百家姓》裏頭排第204位。

名人
呢篇惠氏係同姓氏有關嘅楔位文章，重未寫完嘅。麻煩你幫手充實佢。
李準赫

李準赫，係大韓民國嘅一個男藝人同埋演員。
李滄區

李滄區係中國山東青島一個市轄區，總面積99平方公里，人口51萬。
李源一

李源一（粵拼：lei5 jyun4 jat1；簡化字：李源一；1993年8月28號—）係中國大陸嘅足球員，四川德陽人，司職中場，而家效力緊廣州恆大淘寶。

生平
李源一喺1993年8月28號喺四川德陽中江縣出世，細個時開始練足球，14歲時俾四川嘅明宇足球學校睇啱咗而加入足校踢波。2007年開始正式加盟天津泰達而開始佢嘅足球生涯。2010年底俾Nike同英超聯盟、英格蘭足球協會一齊贊助而去到英超嘅阿仙奴隊訓腳。喺英超玩咗個賽季之後，由於被入選咗中國足協「500.com星計劃」直通葡萄牙球員名單嘅關係，所以又先後去咗葡萄牙嘅皇家體育會、卡薩皮亞同博阿維斯塔、及歷索斯隊試腳。
2015年12月24號，葡甲球會正式宣佈李源一正式加盟廣州恆大淘寶隊踢波。
李源潮

李源潮（1950年11月20號—），原名李援朝，江蘇漣水人，係中國共產黨同中華人民共和國現屆領導人，前中共中央政治局委員同國家副主席。
李源潮係中共十六屆中央候補委員、十七屆中央書記處書記、十七至十八屆中央政治局委員，佢打破咗最近三屆國家副主席由中央政治局常委出任嘅慣例。
现北京服装学院杨一勋同学曾在小学为他系过红领巾。
李湛

李湛（809年7月22號—827年1月9號），係大唐第十三位皇帝（唔計武則天），824年到827年在位，跟廟號叫唐敬宗。
李湛即位後，繼承咗老豆唐穆宗奢侈荒淫嘅本性。沉迷擊鞠（古代馬球），鍾意喺半夜喺宮中捉狐狸，史稱「視朝月不再三，大臣罕得進見」。宦官王守澄把持朝政，勾結權臣李逢吉，排斥異己，敗壞綱紀。結果搞到官府工匠搞暴動，攻入宮廷。後來俾宦官劉克明等人殺死。
李源

李源（韓文：이원I Won、1962年9月23號—）係大韓帝國全州李氏現任當主，原名李相協，係大韓帝國尾二皇帝朝鮮高宗嘅曾孫，尊稱皇嗣孫（韓文：황사손）或者奉祀孫（韓文：봉사손）。
佢係伯父李玖唯一承認嘅接班人，但係佢當主嘅地位畀姑姐李海瑗同埋堂叔李錫嘅挑戰。其中姑姐李海媛仲響2006年同佢自己加冕成為全州李氏當主，自認係女皇。
村山富市

村山富市（粵拼：cyun1 saan1 fu3 si5；日文：村山 富市むらやま とみいち；1924年3月3號—）係日本一位政治人同上級陸軍軍領，而家做緊社會民主黨嘅名譽黨主魁。之前做過第81任日本內閣總理大臣同埋社會民主黨領袖。
村岡博人

村岡博人（粵拼：cyun1 gong1 bok3 jan4；日文：村岡 博人(Muraoka Hiroto)；1931年9月19號—2017年3月13號）係日本足球員，關東地區東京人，司職守門員，曾經喺1954年爲日本足球代表隊出場2次，分別係世界盃外圍賽對南韓，同埋亞運足球比賽對印尼。
村岡喺2017年3月13號因為突發性心衰竭，喺東京都小平市嘅醫院死咗，終年85歲。
村川梨衣

村川梨衣，係日本嘅一個女藝人同埋配音員。
村山智彥

村山智彥（1987年8月22號—）係日本足球員，司職守門員，效力松本山雅。
村山祐介

村山祐介（1981年6月10號—）係日本足球員，司職後衞，效力過湘南比馬，大宮松鼠，及大分三神。
村岡拓哉

村岡拓哉（1990年7月24號—）係日本足球員，司職後衞，效力過湘南比馬，福島聯，及Tochigi Uva FC。
村松幸典

村松幸典（1969年6月13號—）係日本足球員，司職後衞，效力過浦和紅鑽。
村松大輔

村松大輔（1989年12月16號—）係日本足球員，司職後衞，效力清水心跳。
村松康雄

村松康雄 ，係日本嘅一個男配音員。

配音作品一覽
呢個表唔完整，歡迎加料。
村松智子

村松智子（1994年10月23號—）係日本足球員，踢後衞，曾經喺2015～2016年間為日本女子足球代表隊出場4次。
楊婕

楊婕（簡化字：杨婕，1994年3月1號—）係中華人民共和國女子排球員。
楊子藝

楊子藝（Yang Ziyi，1995年12月14號—），係中國足球員，廣東廣州人，司職中場，效力緊香港超級聯賽球會R&F富力。
楊宇霆

楊宇霆（1886年—1929年1月10號），字凌閣、麟閣、麟葛，奉天法庫人。係中華民國嘅政治人、奉系（中文：奉系）軍閥。佢喺奉軍老帥張作霖嘅參謀長，曾做江蘇軍務督辦、總參議同埋東三省兵工廠督辦。
楊子君

楊子君（英文：Jessica Yang，1990年2月8號—）係香港前女子網球員，2006年開始打職業賽，2010年退役。
楊孝華

楊孝華，SBS，JP（Howard Young；1948年3月30號—）係香港建制派政治人（商界親中派元老），香港立法會同南區區議會前議員，香港自由黨成員，已婚，修讀經濟學同市場學，曾經係國泰航空（旅遊業與香港事務）總經理。
大仔楊哲寧經營鞋店，細仔楊哲安係中西區區議會議員、香港教育局前政治助理。
楊子樸

楊子樸（粵拼：joeng4 zi2 pok3；英文：Venk Yang），佢係華研國際音樂旗下嘅詞曲作家。2016年12月，佢參與咗嘅樂團「寫手」出咗第一隻碟《開始的地方》，佢係做主唱。
楊孟璋

楊孟璋，香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第一)委員。之後佢喺李家超無提政綱嘅情況下，有份提名李家超參與2022年香港行政長官選舉。
楚岫雲

楚岫雲（1922年9月30號—1980年1月14號）原名譚耀鑾，廣東東莞人，係粵劇演員、電影演員。1940年代，同譚蘭卿、衛少芳、上海妹並稱「粵劇四大名旦」。

生平
楚岫雲喺廣州出世，初時叫譚耀鑾。11歲拜巢雪舟爲師，又跟伍冉明學打翻學咗一年。14歲開始登台，由老豆改藝名「楚岫雲」。因爲唱功掂當，15歲就做到正印花旦，1938年，喺佢演嘅第一齣電影《梅知府》做女主角；同年10月，去香港入「太平」劇團同馬師曾同台做大戲。1939年入南洋電影公司，同鄺山笑合作拍《蕩寇志》、《八美圖》、《鍾無艷》，仲去美國、加拿大登台。1940年5月，返香港，應白玉堂邀請入「中華」劇團做第二花旦。1941年12月，薛覺先請佢入「覺先聲」劇團做正印花旦。之後去越南登台。1947年，由越南返廣州，入「非凡響」劇團，同何非凡喺廣州海珠大戲院連做300幾場《情僧偷到瀟湘館》，場場滿座。嗰時，楚岫雲經已同譚蘭卿、衛少芳、上海妹齊名，被譽為粵劇「四大名旦」。
1949年，入「永光明」劇團，同呂玉郎合作做《可憐女》、《淒涼姐妹碑》、《紅娘子》、《嫦娥奔月》，又做過《林衝休妻》。1955年9月至到1956年6月，同馮俠魂拍檔連做三百場《牛郎織女》，亦場場爆滿。1964年之後，身子太差無再登台。1970年代尾，喺廣東省青年粵劇團教學生。1980年1月14號，因爲肺癌過身。
楚原

楚原（Chor Yuen，1934年10月8號—2022年2月21號），原名張寶堅，係香港演員同導演，廣州出世，祖籍廣東梅州梅縣，1965年出道做粵語電影編劇，1980年代開始淡出編劇工作而多咗幕前演出，1990年代亦幫無綫電視拍過唔少劇集，當中經典嘅演出有處境劇《卡拉屋企》入面嘅「白頭佬」。佢老婆係粵劇演員南紅。
楔形狒狒草

楔形狒狒草（學名：Babiana cuneata）係蝴蝶花科狒狒草屬嘅草本植物，喺2004年首次俾人描述。